El comerç local d'Alboraia es prepara per a Sant Valentí
08 de febrer de 2022

Un any més, es dona continuïtat al projecte "Compres amb Cor", el qual porta com a lema aquest any "T'estimem comerç d'Alboraia."

Amb aquesta campanya organitzada per l'Ajuntament d'Alboraia es pretén novament secundar, promocionar i transmetre la importància del nostre comerç local en el municipi, ja que és un pilar fonamental d'Alboraia per tot el que aporta, des de llocs de treball, fins a donar vida i dinamitzar els carrers del municipi.

El dijous 10 i el dissabte 12 de febrer, d'11.00 a 14:00h hi haurà animadors als carrers donant les gràcies per comprar en el comerç d'Alboraia amb un globus i un detall promocional.

L'objectiu és agrair als comerços locals per existir, i a la ciutadania per realitzar les seues compres a Alboraia. Amb aquesta acció es persegueix promocionar el comerç local, conscienciar als clients i al públic en general que el comerç és molt important per a tots i totes, i per a la vida del municipi, i sensibilitzar a la població perquè consumisca en el comerç local

Les activitats programades es troben integrades dins del projecte “Alboraia eres tu” i compten amb la col·laboració de la Conselleria d'Economia Sostenible, Sectors Productius, Comerç i Treball.